**Ikadalawampu’t Dalawang Oras**

Mula 2 hanggang 3 NH

**Ang Ikatlong Oras ng Matinding Paghihirap sa Krus.**

**Ang ikalima, ikaanim at ikapitong wika ni Hesus.**

**Ang Pagkamatay ni Hesus.**

**Ang ikalimang wika sa Krus**

O aking naghihingalong Nakapako sa Krus, kumakapit sa Krus, nadarama ko ang apoy na pinagniningas ang buo Mong Kabanal-banalang Persona. Malakas na tumitibok ang Iyong Puso na, tinutulak palabas ang Iyong mga tadyang, ay pinahihirapan Ka nito nang mabuti sa gayong nakapanlulumo at kalagim-lagim na isang paraan, na ang buo Mong Kabanal-banalang Pagkatao ay nagdaranas ng isang pagbabagong-anyo na ganagawa Kang mahirap kailalanin. Ang Pag-ibig na nagpapasiklab ng Iyong Puso ay pinalupaypay Ka at pinaningas Ka nang ganap; at Ikaw, hindi magawang pigilan ito, ay nadarama ng matinding pagdurusa, hindi lamang ng pangkatawang pagkauhaw, kundi ng pagdaloy ng lahat ng Iyong Dugo – at higit pa, ng maalab na pagkauhaw para sa kaligtasan ng aming mga kaluluwa. Nanaisin Mong higupin kami tulad ng tubig, upang ilagay kaming lahat sa kaligtasan sa loob ng Iyong Sarili; samakatwid, tinitipon ang Iyong nanghinang mga kalakasan, sumigaw Ka: “Ako’y nauuhaw”. Ah, inuulit Mo itong tinig sa bawat puso: “Nauuhaw Ako sa iyong kalooban, sa iyong mga pagmamahal, sa iyong mga hangarin, sa iyong pagibig. Isang tubig na mas sariwa at mas matamis kaysa sa iyong kaluluwa ay di mo maiibigay sa Akin. O pakiusap, huwag mo Akong pabayaan na magningas. Ang pagkauhaw Ko ay maalab, sa gayon na hindi lamang nadarama Ko ang Aking dila at ang Aking lalamunan ay nnagniningas, sa punto na hindi Ko na kayang magsabi ng isang salita, kundi nadarama Ko rin ang Aking Puso at kaibuturan ay nanlulupaypay. Mahabag ka sa Aking pagkauhaw – mahabag ka!” At parang nahihibang dahil sa matinding uhaw, isinuko Mo ang Iyong Sarili sa Kalooban ng Ama.

Ah, hindi na mabubuhay ang aking puso sa pagkakita sa kasamaan ng Iyong mga kaaway, na sa halip na tubig, ang ibinigay sa Iyo ay apdo at suka; at hindi Mo tinanggihan ang mga ito! Ah, nauunawan ko – iyon ay ang apdo ng maraming mga kasalanan, iyon ay ang suka ng aming mabagsik na mga pagkahumaling na nais nilang ibigay sa Iyo, na sa halip na pinasisigla Ka, ay lalo Kang pinapagningas. O Hesus ko, narito ang aking puso, ang aking mga pag-iisip, ang aking mga pagmamahal – narito ang aking buong pagkatao, upang pawiin in Iyong pagkauhaw at bigyan Ka ng ginhawa sa Iyong bibig, natuyo at pinapait.

Ang lahat ng mayroon ako, lahat ng tungkol sa akin – ang lahat ay para sa Iyo, O Hesus Ko. Kung sakaling kakailanganin ang aking mga paghihirap upang iligtas ang kahit isang kaluluwa lamang – narito ako, handa akong pagdusahan ang lahat. Iniaalay ko ang buong sarili ko sa Iyo – gawin Mo sa akin ang anuman na pinakamabuting ikasisiya Mo.

Nilalayon kong magbayad-puri para sa pighati na pinagsurusahan Mo para sa mg kaluluwang napahamak, at para sa paghihirap na tinatanggap Mo mula sa mga iyon, na habang pinahihintulutan Mo ang mga kalungkutan at mga pagpapabaya, sa halip na ialay ang mga iyon sa Iyo bilang kaginhawahan sa nag-aapoy na pagkauhaw na tumutupok sa Iyo, ay isinusuko ang kanilang sarili sa kanilang sarili, at ginagawa Kang magdusa nang mas higit pa.

**Ang ikaanim na wika sa Krus**

Aking naghihngalong Kabutihan, ang walang katapusang karagatan ng Iyong paghihirap, ang apoy na tumutupok sa Iyo, at higit sa lano man, ang Kataas-taasang Kalooban ng Ama na nagnanais na mamatay Ka, ay hindi na pinahihintulutan kaming umasa na magpatuloy Kang mabuhay. At ako – paano akong mabubuhay na wala Ka? Nawawala na sa Iyo ang Iyong mga lakas, natabingan na ang iyong mga mata, ang Iyong mukha ay nagbagong-anyo at natakpan ng nakamamatay na pamumutala; ang Iyong bibig ay kalahating bukas, ang Iyong hininga ay nahihirapan at napuputol, sa punto na wala nang pag-asa na Ikaw ay muling sisigla. Isang panginginig at isang malamig na pawis na bumabasa sa Iyong noo ang himahalili sa apoy na nagniningas sa Iyo. Ang Iyong mga kalamnan at mga nerbiyos ay napaparam nang napaparam dahil sa pait ng mga paghihirap at ng mga pagtusok ng mga pako; ang mga sugat na bumubuka nang bumubuka; at ako’y nanginig – nadarama kong akoy naghihingalo. Tiningnan Kita, O akong Kabutihan, at nakita ko ang huling mga luha na dumaloy mula sa iyong mga mata, mga tagapagdala ng Iyong nalalapit na kamatayan; samantalang Ikaw, may kahirapan, ay hinayaan na isa pang salita ang marinig: “Naganap na ang lahat.”

O Hesus ko, ganap na nahapo na ngayon ang Iyong Sarili; wala nag natitira sa Iyo – umabot na sa katapusan ang pag-ibig. At ako – ganap na tinupok ko ba ang aking sarili sa Iyong Pag-ibig? Anong pasasalamat ang hindi ko ibibigay sa Iyo? Anong pagkilala ng utang-na-loob ko ang hindi para sa Iyo? O Hesus ko, layon kong magbayad-puri para sa lahat – magbayad-puri para sa kakulangan ng pagganti sa Iyong Pag-ibig, at upang aliwin Ka dahil sa mga pagkakasalang tinatanggap Mo mula sa mga nilalang, habang tinutupok Mo ng pag-ibig ang Iyong sarili sa Krus.

**Ang ikapitong wika sa Krus**

Aking naghihingalong Nakapako sa Krus, malapit Mo na ngayon ipagkaloob ang huling mga hininga ng Iyong pantaong buhay; ang Iyong Kabanal-banalang Pagkatao ay nanigas na; tila hindi na tumitibok ang Iyong Puso. Kasama si Magdalena, kumakapit ako sa Iyong mga paa, at kung maari, nais kong ialay ang aking buhay para pasiglahin muli ang buhay Mo.

Samantala, O Hesus, nakita kong idinilat Mong muli ang Iyong nag-aagaw-buhay na mga mata, at tiningnan Mo ang kapaligiran mula sa Krus, na parang ninanais na ibigay ang huling paalam sa lahat. Tiningnan Mo ang Iyong nag-aagaw-buhay na Ina, na wala nang galaw o kaya’y wala nang tinig, napakarami ang paghihirap na nadarama Niya; st sinabi Mo: “Ina, paalam, aalis na Ako, subalit pananatilihin Kita sa Aking Puso. Ikaw, ingatan Mo ang Aking mga anak at mga anak Mo.” Tiningnan Mo ang lumuluhang Magdalena, tapat na Juan at ang Iyong mga kaaway, at sa pamamagitan ng Iyong mga titig, sinabi Mo sa kanila: “Pinatatawad Ko kayo; ibinibigay Ko sa inyo ang halik ng kapayapaan.” Walang nakaliligtas sa Iyong titig; nagpaalam Ka sa lahat at pinatawad ang lahat. Pagkatapos, tinipon Mo ang buo Mong mga lakas, at sa pamamagitan ng isang malakas at dumadagundong na tinig, sinigaw Mo: “Ama, sa mga kamay Mo hinahabilin Ko ang Aking Espiritu”. At niyuyuko ang Iyong ulo, nalagutan Ka ng Iyong hininga.

Hesus ko, sa sigaw na ito, ang buong kalikasan ay nagalit at tumangis sa Iyong pagkamatay – ang kamatayan ng Maylikha sa mga ito! Nayanig nang malakas ang lupa; at sa pamamagitan ng pagyanig nito, parang tumatangis ito at ninanais na pukawin ang mga kaluluwa upang kilalanin Ka bilang tunay na Diyos. Napunit ang tabing ng Templo, muling nabuhay ang mga patay; ang araw na hangga ngayon ay tumatangis dahil sa Iyong mga paghihirap, ay binawi ang liwanag nito nang may pagkasuklam. Sa sigaw na ito, ang Iyong mga kaaway ay lumuhod, at dinadagukan ang kanilang mga dibdib, sinabi nila: “Tunay ngang Siya ay Anak ng Diyos.” At ang Iyong Ina, naniningas ang katawan at nag-aagaw-buhay, ay nagdurusa ng mga paghihirap na mas malupit pa kaysa kamatayan.

Aking bangkay na Hesus, sa pamamagitan ng sigaw na ito, hinahabilin Mo rin kaming lahat sa mga kamay ng Ama, sapagkat hindi Mo kami tinatanggihan. Samakatwid, malakas Mong sinisgaw, hindi lamang sa pamamagitan ng Iyong tinig, kundi sa pamamagitan ng Iyong mga paghihirap at sa pamamagitan ng Iyong Dugo: “Ama, sa mga kamay Mo hinahabilin ko ang Aking Espiritu at lahat ng kaluluwa.” Hesus Ko, isinusuko ko rin ang aking sarili sa Iyo; ibigay Mo sa akin ang grasya na mamatay nang ganap sa Iyong Pag-ibig – sa Iyong Kalooban, at isinasamo ko na huwag Mong tulutan akong lumabas sa Iyong Kabanal-banalang Kalooban, kahit sa buhay o kamatayan. Samantala. Nilalayon kong magbayad-puri para sa lahat na mga iyon na hindi ganap na ganap na isinusuko ang kanilang sarili sa Iyong Kabanal-banalang Kalooban, sa gayon winawala o sinasalanta ang mamahaling kaloob ng Iyong Pagtutubos. Ano ang hindi hapis ng Iyong Puso, O Hesus ko, sa pagkakita sa napakaraming nilalang na tumatakas mula sa Iyong mga bisig at isinusuko ang kanilang sarili sa kanilang sarili? Mahabag Ka sa lahat, O Hesus ko – mahabag Ka sa akin.

Hinahalikan ko ang Iyong ulong inutungan ng mga tinik, at hinihiling ko ang Iyong kapatawaran sa aking maraming isipan ng pagmamataas, ng ambisyon at ng pagpapahalaga sa sarili. At ipinangangako ko sa Iyo na sa bawat sandaling isang isipan ang lumitaw sa akin na hindi ganap para sa Iyo, O Hesus, at matatagpuan ko ang aking sarili sa mga pagkakataon na magkasala sa Iyo, kaagad na isisigaw ko: “Hesus at Maria, hinahabiin ko ang aking kaluluwa sa Inyo.”

O Hesus, hinahalikan ko ang Iyong magandang mga mata, basa pa ng mga luha at natatakpan ng tuyong Dugo, at hinihiling ko ang Iyong kapatawaran para sa lahat ng pagkakataon na ako’y nagkakasala sa Iyo sa pamamagitan ng masasama at mahahalay na mga titig. Ipinangngako ko sa Iyo na sa bawat sandal na ang aking mga mata ay naakay na tumingin sa mga bagay ng daigdig, kaagad na isisgaw ko: “Hesus at Maria, hinahabiin ko ang aking kaluluwa sa Inyo.”

O Hesus ko, hinahalikan ko ang Iyong kabanal-banalang mga tainga, nabingi ng mga panlalait at kakila-kilabot na mga kalapastanganan hanggang sa kahuli-hulihang mga sandali, at hinihiling ko sa Iyo ang Iyong kapatawaran sa lahat ng pagkakataon na nakinig ako sa, o ginawang makinig ang iba sa mga pananalita na sa amin ay nagpapalayo sa Iyo, at sa lahat ng masasamang mga pananalita na ginawa ng mga nilalang. Ipiangangako ko sa Iyo na sa bawat sandaling matagpuan ko ang aking sarili sa pagkakataong makapakinig sa hindi marapat na mga pananalita, kaagad kong isisigaw: “Hesus at Maria, hinahabiin ko ang aking kaluluwa sa Inyo.”

O Hesus ko, hinahalikan ko ang Iyong kabanal-banalang Mukha, lamog at nagdurugo, at hinihiling ko ang Iyong kapatawaran sa maraming paglilibak, mga pagkakasala at mga panlalait na tinatanggap Mo mula sa amin, pinakahamak na mga nilalang, sa pamamagitan ng aming mga kasalanan. Ipinangangako ko na sa bawat sandli na matukso akong hindi Ka bigyan ng lahat ng kaluwalhatian, ang pag-ibig at pagsamba na nararapat sa Iyo, kaagad na isisgaw ko: “Hesus at Maria, hinahabiin ko ang aking kaluluwa sa Inyo.”

O Hesus ko, hinahalikan ko ang Iyong kabanal-banalang bibig, tuyo at pinasama ang loob. Hinihiling ko ang Iyong kapatawaran sa lahat ng sandal na ako’y nagkasala sa Iyo sa pamamagitan ng aking masamang mga pananalita; sa lahat ng sandali na nakatulong akong pasamain ang loob Mo at dinaragdagan ang Iong pagkauhaw. Ipinangangako ko na sa bawat sandail na dumating sa akin ang isipan mna gumawa ng mga pananalita na maaaring sumugat sa Iyong damdamin, kaagad na isisigaw ko: “Hesus at Maria, hinahabiin ko ang aking kaluluwa sa Inyo.”

O Hesus ko, hinahalikan ko ang Iyong kabanal-banalang leeg, at nakikita ko pa ang mga marka ng mga kadena at mga lubid na umapi sa Iyo. Hinihiling ko ang Iyong kapatawaran sa maraming pagkamaangkinin at maraming pagkahumaling ng mga nilalang, na nagdagdag ng mga lubid at ng mga kadena sa paligid ng Iyong kabanl-banalang leed. At ipinangangako ko sa Iyo na sa bawat sandal na madama kong nabalisa ng mga pagkahumaling, mga pagnanasa at mga pagmamahal na hindi para sa Iyo, kaagad isisgaw ko: *“Hesus at Maria, hinahabiin ko ang aking kaluluwa sa Inyo.”*

Hesus ko, hinahalikan ko ang Iyong kabanal-banalang mga balikat, at hinihiling ko ang Iyong kapatawaran sa maraming bawal na mga kasiyahan; kapatawaran sa maraming kasalanang ginawa sa pamamagitan ng limang pakiramdam ng aming katawan. Ipinangangako ko sa Iyo na sa bawat sandaling dumating sa akin na tanggapin ang mga kaluguran o mga kasiyahan na hindi para sa Iyong kaluwalhatian, kaagad isisigaw ko: *“Hesus at Maria, hinahabiin ko ang aking kaluluwa sa Inyo.”*

O Hesus, hinahalikan ko ang Iyong kabanal-banalang dibdib, at hinihiling ko ang Iyong kapatawaran sa lahat ng kalamigan ng loob, pagkawalang-bahala, pagkawalang-sigla at kakila-kilabot na kawalan ng utang-na-loob na tinatanggap Mo mula sa mga nilalang; at ipinangangako ko sa Iyo na sa bawat sandaling madama ko na mas lumamig ang aking pag-ibig sa Iyo, kaagad isisgaw ko: *“Hesus at Maria, hinahabiin ko ang aking kaluluwa sa Inyo.”*

O Hesus, hinahalikan ko ang Iyong kabanal-banalang mga kamay. Hinihiling ko ang Iyong kapatawaran sa lahat ng kasamaan at walang siglang mga gawa; sa maraming gawa na nagdulot ng malisiya sa pamamagitan ng pagmamahal sa sarili at pagpapahalaga sa sarili. Ipinangangako ko sa Iyo na sa bawat sandaling dumating sa akin ang isipan na hindi mamahala para sa pag-ibig lamang sa Iyo, kaagad isisigaw ko: *“Hesus at Maria, hinahabiin ko ang aking kaluluwa sa Inyo.”*

O Hesus ko, hinahalikan ko ang Iyong kabanal-banalang mga paa, at hinihiling ko ang Iyong kapatawaran sa maraming hakbang, sa maraming daang tinakpan ng walang makatwirang mga layunin; para sa maraming lumalayo sa Iyo upang maghanap ng mga kasiyahan ng mundo. Ipinangangako ko na sa bawat sandaling dumating sa akin ang isipan na lumayo sa Iyo, kaagad, isisigaw ko: *“Hesus at Maria, hinahabiin ko ang aking kaluluwa sa Inyo.”*

O Hesus, hinahalikan ko ang Iyong Kabanal-banalang Puso, at nilalayon kong ipaligid Doon kasama ang aking kaluluwa, ang lahat ng kaluluwang tinubos Mo, upang ang lahat ay maligtas – walang sinuman ang puwera.

O Hesus, ikulong mo ako sa loob ng Iyong Puso, at ipinid ang mga pinto, upang wala akong makita maliban sa Iyo. Ipinangangako ko sa Iyo na sa bawat sandaling dumating sa akin ang isipan ng pagnanais na lumabas sa Pusong ito, kaagad isisigaw ko: “Hesus at Maria, sa Inyo ko ibinibigay ang aking puso at ang aking kaluluwa.”

**Mga Pagninilay at mga Pagsasanay**

*Nag-aapoy sa uhaw si Hesus. Nag-aapoy ba tayo sa uhaw para kay Hesus? Ang ating mga isipan at mga pagmamahal ba ay laging may layuning pawiin ang Kanyang maalab na pagkauhaw?*

*Hindi kayang tiisin ang uhaw na tumututupok sa Kanya, idinagdag ni Hesus na nauuhaw: “Naganap na ang lahat!” Kaya ganap na tinupok ni Hesus ang Kanyang Sarili para sa atin. At tayo – nagsisikap ba tayo, sa bawat bagay, na maging isang patuloy na katuparan ng pag-ibig para kay Hesus? Ang bawat gawa, salita at isipan ay inakay si Hesus sa Kanyang katuparan. Ang lahat ba ng ating gawa, salita at isipan ay inuudyukan tayo na matupok para sa pag-ibig kay Hesus?*

*O Hesus, kalugud-lugod na Buhay ko, nawa’y ang Iyong natupok na hininga ay laging humihip sa aking abang puso, upang maaring tanggapin ko ang tanda ng Iyong katuparan.*

*Sa Krus, tunupad ni Hesus ang Kalooban ng Ama sa lahat ng bagay, at ihininga Niya ng Kanyang huling hininga sa pamamagitan ng isang ganap na paggawa ng pagsuko sa Kanyang Kabanal-banalang Kalooban. Tinutupad ba natin ang Kalooban ng Diyos sa lahat ng bagay? Isinusuko ba natin nang ganap ang ating sarili sa Kanyang Kalooban na hindi tinitingnan kung iyon ay makabubuti sa atin o hindi – nasisiyahan lamang na makita ang ating sariling nakasuko sa Kanyang kabanal-banalang mga bisig? Ang pagkalimot ba natin sa ating mga sarili ay patuloy para sa pag-ibig kay Hesus? Masasabi ba natin na bagaman nabubuhay tayo, hindi tayo nabubuhay; na tayo ay patay sa lahat ng bagay upang mabuhay hindi mula sa ating sariling buhay, kundi mula lamang sa Buhay ni Hesus? Ang lahat ba ng ating ginagawa, iniisp, hinahangad at iniibig ay tumatawag sa pamumuhay ni Hesus sa ating loob, upang gawin ang ating salita, ang ating hakbang, ang ating hangarin at ating isipan ay ganap na mamatay kay Hesus?*

*O Hesus ko, nawa’y ang aking kamatayan ay maging isang patuloy na kamatayan para sa pag-ibig sa Iyo, at nawa’y ang bawat kamatayan na pagdurusahan ko ay maging isang buhay na layon kong ibigay sa lahat ng kaluluwa.*